**ROKIŠKIO RAJONO SAVIVALDYBĖS ADMINISTRACIJA**

TVIRTINU

Rokiškio rajono savivaldybės administracijos direktorius

(Parašas)

Andrius Burnickas

(Data)

**ADMINISTRACINĖS PASLAUGOS TEIKIMO APRAŠYMAS**

|  |  |  |
| --- | --- | --- |
| 1. | Administracinės paslaugos pavadinimas | Socialinės paramos mokiniams skyrimas |
| 2. | Administracinės paslaugos apibūdinimas | Socialinė parama skiriama vaikams, kurie mokosi bendrojo lavinimo mokyklose, profesinėse mokyklose, ikimokyklinio ugdymo mokyklose ar pas kitą švietimo teikėją (išskyrus laisvąjį mokytoją) pagal bendrojo lavinimo (pradinio, pagrindinio, vidurinio ar specialiojo ugdymo) ar priešmokyklinio ugdymo programas, išskyrus suaugusiųjų ugdymo programas;  Socialinė parama neskiriama vaikams, kurie mokosi ir pagal bendrojo lavinimo, ir pagal profesinio mokymo programas, taip pat vaikams, kurie yra išlaikomi valstybės arba savivaldybės finansuojamose įstaigose arba kuriems įstatymų nustatyta tvarka yra skiriama globos (rūpybos) išmoka;  Mokinių nemokamas maitinimas – nemokami pietūs mokykloje, nemokamas maitinimas vasaros atostogų metu mokyklose organizuojamose dieninėse vasaros poilsio stovyklose – skiriamas, jeigu vidutinės pajamos vienam iš bendrai gyvenančių asmenų per mėnesį yra mažesnės kaip 1,5 valstybės remiamų pajamų (VRP) dydžio;  Mokiniai turi teisę į nemokamus pietus ir paramą mokinio reikmenims įsigyti, jeigu vidutinės pajamos vienam asmeniui per mėnesį yra mažesnės kaip 2 (VRP) dydžiai, atsižvelgiant į bendrai gyvenančių asmenų ar vieno gyvenančio asmens gyvenimo sąlygas šiais atvejais: ligos, nelaimingo atsitikimo, netekus maitintojo, kai mokinys auga su vienu iš tėvų, bendrai gyvenantys asmenys augina tris ir daugiau vaikų, ar bent vienas iš bendrai gyvenančių asmenų yra neįgalus;  Rokiškio rajono savivaldybės tarybos nustatyta tvarka aukščiau išvardintais atvejais ir jeigu mokinys patiria socialinę riziką arba mokinį augina bendrai gyvenantys asmenys, patiriantys socialinę riziką, mokiniai turi teisę į nemokamą maitinimą ir (ar) paramą mokinio reikmenims, jeigu vidutinės pajamos vienam asmeniui iš bendrai gyvenančių asmenų yra mažesnės kaip 2,5 (VRP) dydžio;  Patikrinus bendrai gyvenančių asmenų ar vieno gyvenančio asmens gyvenimo sąlygas ir surašius buities tyrimo aktą į nemokamus pietus turi teisę, kai bendrai gyvenantys asmenys arba vienas gyvenantis asmuo augina vaiką (vaikus) su negalia ir jų pajamos didesnės kaip 2,5 (VRP) dydžio;  Mokiniams nemokamas maitinimas skiriamas:  1. Nuo mokslo metų pradžios iki mokslo metų pabaigos;  2. Pateikus prašymą - paraišką prasidėjus mokslo matams, nuo informacijos apie priimtą sprendimą gavimo mokykloje kitos dienos iki mokslo metų pabaigos;  3. Vasaros atostogų metu mokyklose organizuojamose dieninėse vasaros poilsio stovyklose.  Kad mokinys gautų nemokamą maitinimą ir paramą mokinio reikmenims įsigyti nuo mokslo metų pradžios, galima kreiptis nuo tų metų liepos 1 dienos.  Parama mokinio reikmenims įsigyti skiriama iki prasidedant mokslo metams arba mokslo metų pradžioje, bet ne ilgiau kaip iki spalio 5 d. Mokinių nemokamas maitinimas teikiamas toje mokykloje, kurioje mokiniai mokosi, neatsižvelgiant į jų gyvenamąją vietą.  Parama mokinio reikmenims įsigyti teikiama pagal gyvenamąją vietą. Mokiniams vietoj nemokamo maitinimo negali būti išmokami pinigai. |
| 3. | Teisės aktai, reguliuojantys administracinės paslaugos teikimą | 1. Lietuvos Respublikos socialinės paramos mokiniams įstatymas (Žin., 2006, Nr. 73-2755; 2008, Nr. 63-2382).  2. Rokiškio rajono savivaldybės tarybos 2019 m. gegužės 31 d. sprendimas Nr. TS-137 „Dėl socialinės paramos mokiniams teikimo Rokiškio rajono savivaldybėje tvarkos aprašo patvirtinimo“. |
| 4. | Informacija ir dokumentai, kuriuos turi pateikti asmuo | 1.Prašymas.  2.Suaugusių asmenų asmens tapatybę patvirtinantys dokumentai . 3.Vaiko (vaikų) gimimo liudijimas (liudijimai).  4. Pažymos apie pajamas (visų pajamas gaunančių bendrai gyvenančių asmenų už 3 paskutinius mėnesius iki kreipimosi mėnesio arba kreipimosi mėnesio).  5.Atsižvelgiant į aplinkybes – kiti dokumentai. |
| 5. | Informacija ir dokumentai, kuriuos turi gauti prašymą nagrinėjantis skyrius (tarnautojas) | Gyvenamosios vietos deklaracija – iš Gyventojų registro tarnybos prie Lietuvos Respublikos vidaus reikalų ministerijos.  Adresas : A. Vivulskio g. 4A LT-03220 Vilnius  [www.gyvreg.lt](http://www.gyvreg.lt).  Informacija iš SODROS – iš Valstybinio socialinio draudimo fondo valdybos prie Socialinės apsaugos ir darbo ministerijos.  Adresas: Konstitucijos per. 12, LT-09308 Vilnius  [www.sodra.lt](http://www.sodra.lt).  Informacija iš socialinės paramos šeimai informacinių sistemų SPIS ir ,,Parama“ - iš UAB ,,Nevda“.  Adresas: Savanorių per. 178, LT-03154 Vilnius  [www.nevda.lt](http://www.nevda.lt). |
| 6. | Administracinės paslaugos teikėjas | Paslauga teikiama elektroniniu būdu Socialinės paramos informacinėje sistemoje www.spis.lt arba administracinių ir viešųjų elektroninių paslaugų portale [www.epaslaugos.lt](http://www.epaslaugos.lt).  Prašymai priimami Rokiškio rajono savivaldybės administracijos „viename langelyje“ (Respublikos g. 94, Rokiškis, 1 aukštas), seniūnijose, informacija teikiama tel. 8 458 71268 arba  el. paštu: [socparama@post.rokiskis.lt](mailto:socparama@post.rokiskis.lt). |
| 7. | Administracinės paslaugos vadovas | Socialinės paramos ir sveikatos skyrius vedėjas  Vitalis Giedrikas  tel. (8 458) 71268  el.p. [globa@post.rokiskis.lt](mailto:globa@post.rokiskis.lt) |
| 8. | Administracinės paslaugos suteikimo trukmė | Sprendimas priimamas ne vėliau kaip per 10 darbo dienų nuo tos dienos, kurią gautas prašymas su visais reikiamais dokumentais. |
| 9. | Administracinės paslaugos suteikimo kaina (jei paslauga teikiama atlygintinai) | Nemokamai |
| 10. | Galimybė naudotis informacinėmis ir ryšių technologijomis, teikiant administracinę paslaugą | Socialinės paramos informacinė sistema (SPIS) posistemė PARAMA [www.spis.lt](http://www.spis.lt) |
| 11. | Paslaugos teikėjo veiksmų (neveikimo) apskundimo tvarka | Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka. |

\_\_\_\_\_\_\_\_\_\_\_